Novak Djokovic a fost învins la Geneva, cu 2 zile înainte de Roland Garros! Sârbul nu a mișcat în ultimul set
Jucătorul sârb de tenis Novak Djokovic (1 ATP, cs 1) a fost învins de Tomas Machac (44 ATP), în semifinalele turneului ATP 250 de la Geneva.
Novak Djokovic a câștigat un singur game în ultimul set cu Machac
Cehul s-a impus cu 6-4, 0-6, 6-1. La Geneva, Djokovic a continuat pregătirea pentru Roland Garros, cu doar câteva zile rămase până la debutul turneului de Mare Şlem, la care deţine titlul. Sârbul nu a atins finala la niciunul din cele cinci turnee la care a participat în acest an.
Machac, în vârstă de 23 de ani, care până acum nu trecuse de sferturi la un turneu ATP, va juca în finală cu norvegianul Casper Ruud (7 ATP) sau italianul Flavio Cobolli (56 ATP).
Djokovic va debuta la Roland Garros contra francezului Pierre-Hugues Herbert.